CELEX: C2007/269/132
Language: mt
Date: 2007-11-10 00:00:00
Title: Kawża F-91/07: Rikors imressaq fit- 13 ta' Settembru 2007 — Torijano Montero vs Il-Kunsill

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/72
            
         Rikors imressaq fit-13 ta' Settembru 2007 — Torijano Montero vs Il-Kunsill
   (Kawża F-91/07)
   (2007/C 269/132)
   Lingwa tal-proċedura: Il-Franċiż
   Partijiet
   
      Rikorrent: Javier Torijano Montero (Brussell, il-Belġju) (rappreżentanti: S. Rodrigues, R. Albelice u Ch. Bernard-Glanz, avukati)
   
      Konvenut: Il-Kunsill ta' l-Unjoni Ewropea
   Talbiet tar-rikorrent
   
               —
            
            
               li jiġi annullat l-avviż ta' post vakanti tal-31 ta' Ottubru 2006 ippubblikat mis-Segretarjat Ġenerali tal-Kunsill, permezz ta' ċirkulari lill-persunal Nru 171/06, dwar l-impjieg ta' kap tad-dipartiment ta' “sigurtà esterna” ta' l-uffiċċju ta' sigurtà tal-Kunsill;
            
         
               —
            
            
               li tiġi annullata d-deċiżjoni ta' l-Awtorità tal-Ħatra (AIPN) tal-31 ta' Mejju 2007 li tiċħad l-ilment tar-rikorrent;
            
         
               —
            
            
               li tindika lill-AIPN l-effetti li jinvolvi l-annullament tad-deċiżjonijiet ikkontestati u, b'mod partikolari, li tikkunsidra mill-ġdid il-kundizzjonijiet tal-grad mitlub fl-avviż ta' post vakanti sabiex tippermetti lir-rikorrent li jressaq il-kandidatura tiegħu;
            
         
               —
            
            
               li l-Kunsill jiġi ordnat ibati l-ispejjeż.
            
         Motivi u argumenti prinċipali
   Ir-rikorrent, uffiċjal fil-grad AD 6, jikkontesta l-fatt li l-avviż ta' post vakanti msemmi iktar 'il fuq jirriżerva lill-uffiċjali ta' grad ta' almenu AD 8 il-possibbiltà li jkunu kandidati għall-pożizzjoni ta' kap tad-dipartiment ta' “sigurtà esterna” fl-uffiċċju ta' sigurtà tal-Kunsill, pożizzjoni disponibbli għall-grad AD 11.
   Wara li fakkar li huwa jitlob il-klassifika fil-grad AD 8 fil-kuntest tal-kawża F-76/05 (1), ir-rikorrent jinvoka l-ksur tal-prinċipju ta' aspettattivi leġittimi, peress li l-fatt li jipprovdi għall-pożizzjoni in kwistjoni jkollu l-effett li jtellfu l-kwalità attwali ta' kap tal-qasam “sigurtà esterna/protezzjoni tal-missjonijiet”, favur il-kundidat li ser jintagħżel.
   Barra minn hekk, ir-rikorrent isostni l-ksur ta' l-interess tas-servizz, inkwantu l-kundizzjoni ta' grad mitluba fl-avviż ta' post vakanti ma jippermettilux li jressaq il-kandidatura tiegħu, minkejja l-fatt li huwa l-persuna l-iktar adattata sabiex taqdi l-funzjonijiet imsemmija fl-avviż ta' post vakanti. Barra minn hekk, l-amministrazzjoni ma spjegatx x'inhu l-interess tas-servizz li jiġġustifika deroga għall-Artikolu 31(2) tar-Regolament tal-Persunal tal-Komunitajiet Ewropej, li jgħid li l-uffiċċjali huwa impjegati fil-gradi AD 5 sa AD 8.
   Fl-aħħar nett, ir-rikorrent isostni li l-amministrazzjoni kisret il-prinċipju ta' trattament ugwali u wettqet żball manifest ta' evalwazzjoni.
   
      (1)  ĠU C 281 tat-12.11.2005, p. 23 (kawża inizjalment irreġistrata qudiem il-Qorti tal-Prim'Istanza tal-Komunitajiet Ewropej bin-numru T-302/05 u ttrasferita quddiem il-Qorti tal-Prim'Istanza b'digriet tal-15.12.2005).